laion/Wikipedia-Exotic huggingface dataset:
ניקולאי מקובסקי

ניקולאי מקובסקי (ברוסית: Никола́й Мако́вский;‏ 10 במאי 1841 – 18 באוקטובר 1886) היה צייר רוסי; אחד מרביעיית אחים אמנים שכללה את אחיו קונסטנטין ולדימיר ואת אחותו אלכסנדרה. אביו, יגור מקובסקי, היה רואה חשבון במקצועו, אך היה גם אמן חובב, אספן אמנות וממייסדי בית הספר לציור, פיסול ואדריכלות במוסקבה. הוא קיבל את השכלתו המוקדמת בבית הספר לאדריכלות של ארמון מוסקבה ולמד באקדמיה הקיסרית לאמנויות מ-1859 עד 1866. בשנת 1865 הוענק לו מדליית כסף על עבודתו על כנסיית אבן קטנה עם 150 חברי קהילה. עם סיום הלימודים הוא קיבל את התואר "אמן חופשי", שהקנה לו את הזכות לעבוד בפרויקטים של בנייה. זמן קצר לאחר מכן, הוא הפך לעוזרו של אדריכל בחצר הקיסרית, אך לבסוף ויתר על תפקידו שם כדי להקדיש את כל זמנו לציור. בשנת 1870, הוא הפך לאחד מחברי קבוצת האמנים "הנודדים" (Peredvizhniki), אך לא השתתף בה באופן מלא עד 1875. בשנת 1872 הוענק לו תואר שני של אמן מהאקדמיה. מ-1873 עד 1874, הוא ואחיו קונסטנטין סיירו במצרים, ולאחר מכן טייל רבות ברחבי רוסיה ואוקראינה. מאוחר יותר הוא בילה מספר חודשים במושבת האמנות הרוסית בפריז, שם עבד עם אלכסיי בוגוליובוב. מתקופה זו ואילך, רוב ציוריו הוצגו בתערוכות נודדות. מדיה וקבצים בנושא ניקולאי מקובסקי בוויקישיתוף ניקולאי מקובסקי, באתר "Find a Grave" (באנגלית) Anastasia Kopteva, "Династия Маковских: передавая таланты по наследству" (The Makovsky Dynasty. Inherited Talents) Pushkin Krasnodar Regional Universal Scientific Library Press Service of the Russian Museum "The Family Makovsky" (exhibition), Online edition of Cultural Heritage (December, 2008) Tatiana Markina, "Выставка трёх поколений" (Exhibition of Three Generations) from the magazine Kommersant (December, 2008) Biography of Makovsky in: Works of art from the collection of the Rybinsk State Historical-Architectural and Art Museum-Reserve, State Research Institute of Information Technologies and Telecommunications A. I. Somov, "Маковский", Brockhaus and Efron Encyclopedic Dictionary, edited by K. K. Arseniev and F. F. Petrushenko, 1896, Vol.XVIII "Лопари – Малолетние преступники"
ברונו גימראייש

ברונו גימראייש רודריגז מורה (בפורטוגזית: Bruno Guimarães Rodriguez Moura; נולד ב-16 בנובמבר 1997) הידוע בשם ברונו גימראייש, הוא כדורגלן ברזילאי המשחק בעמדת הקשר בניוקאסל יונייטד ובנבחרת ברזיל. גימראייש נולד בשכונת סאו קריסטובאו, ריו דה ז'ניירו. ב-9 באפריל 2015, בגיל 17 בלבד, הוא ערך את הופעת הבכורה שלו באאודקס סאו פאולו כששיחק בשלוש הדקות האחרונות בניצחון 1–2 של קבוצתו על רד בול ברגנטינו במסגרת אליפות סאו פאולו. ב-11 במאי 2017, הושאל לאתלטיקו פרנאאנסה עד אפריל 2018. הוא ערך את הופעת הבכורה שלו בליגת העל הברזילאית ב-17 ביוני 2017 בהפסד 0–1 לאתלטיקו גויאניינסה. ב-1 במרץ 2017, הוא נרכש על על ידי המועדון. ב-29 בינואר 2020, חתם גימראייש באולימפיק ליון מליגת העל הצרפתית, בחוזה לארבע שנים וחצי. ב-21 בפברואר ערך הופעת בכורה בניצחון 0–2 על מץ. ב-29 בנובמבר כבש שער בכורה בניצחון 0–3 על סטאד ריימס. ב-30 בינואר 2022, חתם גימראייש בניוקאסל יונייטד מהפרמייר ליג, בחוזה לארבע שנים וחצי תמורת 40 מיליון ליש"ט, הסכום הגבוה ביותר ששולם עבור שחקן במועדון מאז כניסת קרן ההשקעות הציבורית הסעודית למועדון. הוא ערך את הופעת הבכורה שלו ב-8 בפברואר בניצחון 1–3 על אברטון. ב-10 במרץ כבש שער בכורה בניצחון 1–2 על סאות'המפטון. גימראייש יכול היה לייצג גם את נבחרת ספרד בטרם בחר לייצג את ברזיל. הוא שיחק עבור נבחרת ברזיל עד גיל 23 בטורניר הקדם אולימפי CONMEBOL 2020. ב-17 ביוני 2021, הוא נכלל בסגל הנבחרת לאולימפיאדת טוקיו (2020). בספטמבר 2020, זומן לסגל נבחרת ברזיל הבוגרת, לקראת משחקי מוקדמות מונדיאל 2022 נגד בוליביה ופרו. הוא ערך הופעת בכורה בניצחון 2–0 על אורוגוואי ב-17 בנובמבר 2020. נכלל בסגל נבחרת ברזיל לטורניר מונדיאל 2022. נכלל בסגל נבחרת ברזיל לטורניר קופה אמריקה 2024. אתלטיקו פרנאאנסה הגביע הברזילאי (1): 2019 גביע סודאמריקנה (1): 2018 ברזיל ברזיל האולימפית אולימפיאדה (1): 2020 מדיה וקבצים בנושא ברונו גימראייש בוויקישיתוף ברונו גימראייש, ברשת החברתית אינסטגרם ברונו גימראייש, באתר Transfermarkt ברונו גימראייש, באתר Soccerway ברונו גימראייש, באתר BDFutbol ברונו גימראייש, באתר WorldFootball.net ברונו גימראייש, באתר National Football Teams ברונו גימראייש, באתר FootballDatabase.eu ברונו גימראייש, באתר ESPN פרופיל, באתר ForaDeJogo מיכאל יוכין‏, מונית הקסם: ברונו גימראייש רוצה לכבוש את אנגליה עם מספר המזל שלו, באתר וואלה, 30 באפריל 2022 Atlético-PR confirma contratação de volante Bruno Guimarães, do Audax, ge (ב־Brazilian Portuguese) Atlético-PR chega a acordo com Audax-SP e contrata Bruno Guimarães até 2021, ge (ב־Brazilian Portuguese) Transferts : Bruno Guimaraes officiellement à l'OL, L'Équipe (בצרפתית) Newcastle United sign Brazil international Bruno Guimarães, Newcastle United Football Club (באנגלית) Why are Newcastle United so desperate to sign Lyon midfielder Bruno Guimaraes?, PlanetSport (באנגלית) Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
אנפת זיגזג

אנפת זיגזג (שם מדעי: Zebrilus undulatus) היא מין של עוף מים ממשפחת האנפתיים החיה באמריקה הדרומית והיא המין היחיד בסוג Zebrilus, הקרוב מעט לאנפית ולאנפה המסורטטת. האנפה חיה לאורך ביצות טרופיות וביערות גשם, בעיקר סביב האמזונאס וממזרח להרי האנדים. מצב השימור של האנפה מוגדר קרוב לסיכון עקב הפגיעה בבית גידולה. אנפת זיגזג חיה בבוליביה, ברזיל, קולומביה, אקוודור, גיאנה הצרפתית, גיאנה, פרו, סורינאם וונצואלה כשהטווח נע בעיקר עד לנהר האורינוקו במזרח ונהר הטפז'וס בדרום. במערב הטווח מגיע עד למרומי הרי האנדים. זוהי אנפה קטנה מאוד שאורכה 28 עד 30 ס"מ ומשקלה הממוצע 123 גרם. הזוויגים דומים במראה ובגודל. צבעה של האנפה חום עם גב וכנפיים כהים בעלי פסים אורכיים בצבע חום-שמנת. הראש כהה וציצה זקורה שחורה המשווה מראה גדול יותר לראש. תחתית הבטן בעלת גוון קרם-בהיר. המקור חום וקצר יחסית, העיניים צהובות ואזור העיניים צהוב בהיר. זוהי אנפה נחבאת אל הכלים החיה לבדה ומחפשת מזון בין הענפים הנמוכים של היערות והביצות הטרופיות. כאשר היא מבחינה בדג היא מקשתת את צווארה ומתקרבת לעבר המים, אז היא מכה בעוצמה בדג. בדרך זו היא תופסת גם חרקים ויצורים קטנים בין הענפים. האנפה ניזונה בין הענפים וכמעט שלא יורדת לקרקע. מדיה וקבצים בנושא אנפת זיגזג בוויקישיתוף אנפת זיגזג, באתר ITIS (באנגלית) אנפת זיגזג, באתר NCBI (באנגלית) אנפת זיגזג, באתר Animal Diversity Web (באנגלית) אנפת זיגזג, באתר האנציקלופדיה של החיים (באנגלית) אנפת זיגזג, באתר GBIF (באנגלית) אנפת זיגזג באתר הרשימה האדומה של IUCN
אנפה לבנת-ציצה נמרית

אנפה לבנת-ציצה נמרית (שם מדעי: Tigriornis leucolopha) היא מין של עוף מים ממשפחת האנפתיים החיה ביערות מערב אפריקה והיא המין היחיד בסוגו, הקרוב מעט לאנפה מסורטטת. האנפה תוארה למדע בידי האורניתולוג הבריטי ריצ'רד באולדר שרפ (אנ'). אנפה זו קטנה יחסית ומגיעה לאורך 66 עד 80 ס"מ. היא בעלת נוצות אפורות-חומות מסורטטות עם פסים לבנים לאורכה. האנפה בעלת ציצה לבנה, ממנה קיבלה את שמה, אותה היא יכולה לפרוש בעת הצורך, בעיקר למטרות חברתיות. היא בעלת מקור ארוך, חום-שחור בחלקו העליון וירוק-צהוב בחלקו התחתון. אחורי הראש והעורף שחורים והכנפיים מסורטטות. הרגליים אפורות וחסרות קרומי שחייה. אנפה זו נעה לרוב בין הענפים או ליד המים וכמעט שלא נעה על הקרקע. אנפה זו לא נחקרה הרבה ומעט ידוע על אורח חייה, אך כנראה שהיא ניזונה מטרף סמוך למים, בעיקר של דגים וצפרדעים. היא חיה ביערות גשם, ביצות מיוערות, גדות נהר ובין מנגרובים, לעיתים סמוך לחופים בסנגל, גינאה-ביסאו, גינאה, סיירה לאון, ליבריה, חוף השנהב, הרפובליקה הדמוקרטית של קונגו, קמרון וגבון. מדיה וקבצים בנושא אנפה לבנת-ציצה נמרית בוויקישיתוף אנפה לבנת-ציצה נמרית, באתר ITIS (באנגלית) אנפה לבנת-ציצה נמרית, באתר NCBI (באנגלית) אנפה לבנת-ציצה נמרית, באתר האנציקלופדיה של החיים (באנגלית) אנפה לבנת-ציצה נמרית, באתר GBIF (באנגלית) אנפה לבנת-ציצה נמרית באתר הרשימה האדומה של IUCN
אנפת יער

אנפת יער (שם מדעי: Zonerodius heliosylus) היא מין של עוף מים ממשפחת האנפתיים והיא המין היחיד בסוג Zonerodius. האנפה אנדמית ליערות הגשם של גינאה החדשה וקרובה לסיכון עקב הפגיעה ביערות בהם חיה. האנפה קטנה יחסית ודומה מעט לאנפה מסורטטת או אנפה נמרית. היא מגיעה לאורך 70 ס"מ ובעלת מקור ארוך באורך 9 ס"מ. שני הזוויגים דומים יחסית ללא הבדלים גדולים במראה. צבע האנפה אפור-צהוב חיוור מפוספס בפסים חומים רחבים לאורך הגב, הבטן, החזה, הכנפיים והצוואר. הראש כהה בעל עיניים צהובות עם אזור לבן סביב העיניים והרגליים צהובות בהירות. האנפה חיה לאורך יערות גשם עד לגובה 1,450 מטרים, סביב לענפים הנמוכים ובקרבה למקווי מים כמו נהרות בגינאה החדשה וגם בכמה איים קרובים ובין מנגרובים סמוך לחוף. עם זאת היא נפגעת מבירוא יערות במקום חיותה. האנפה היא ציידת ממארב המחפשת במים דגים, צפרדעים, נחשים, לטאות, סרטנים וחיפושיות מים כשהיא ניזונה בבדידות בין ענפים. לא ידוע הרבה על מנהגי הרבייה אך כנראה שהם מתרחשים סמוך לעונה הגשומה בגינאה החדשה והקן נבנה בין הענפים, כנראה לצד אנפות אחרות. מדיה וקבצים בנושא אנפת יער בוויקישיתוף אנפת יער, באתר ITIS (באנגלית) אנפת יער, באתר NCBI (באנגלית) אנפת יער, באתר Animal Diversity Web (באנגלית) אנפת יער, באתר האנציקלופדיה של החיים (באנגלית) אנפת יער, באתר GBIF (באנגלית) אנפת יער באתר הרשימה האדומה של IUCN
אנפית

אנפית (שם מדעי: Ixobrychus; משמעות השם: "ixias" - דמוי-קנה ו-"brukhomai" - למטה) הוא סוג של עוף מים ממשפחת האנפתיים הכולל תשעה מינים קטנים יחסית למשפחתם לאנפות גוף קטן, מעט עגלגל ומפוספס קרוב לאנפות המסורטטות, אך מקור וצוואר קצר יותר והם יותר נחבאים. מינים אלה חיים לאורך גדות מקווי מים מתוקים ברחבי אמריקה, אירואסיה, אפריקה ואוסטרליה באזורים טרופיים וסובטרופיים. לרוב הם אינם נודדים, למעט מספר מינים החיים באזורים צפוניים ונודדים בחורף דרומה. המין אנפית גמדית מצויה גם בישראל. האנפית נחבאת לרוב בין הצמחייה שסביב המים ומחפשת בגפה טרף של חרקים, דגים, דו-חיים וזוחלים קטנים. בסוג תשעה מינים קיימים ומין נוסף שנכחד: אנפית גמדית (Ixobrychus minutus) אנפית שחורת-גב (Ixobrychus dubius) אנפית הקינמון (Ixobrychus cinnamomeus) אנפית מפוספסת-גב (Ixobrychus involucris) אנפית גמדית אמריקאית (Ixobrychus exilis) אנפית צהובה (Ixobrychus sinensis) אנפית פון-שרנק (Ixobrychus eurhythmus) אנפית ננסית (Ixobrychus sturmii) אנפית שחורה (Ixobrychus flavicollis) אנפית ניו זילנד (Ixobrychus novaezelandiae) - נכחד מדיה וקבצים בנושא אנפית בוויקישיתוף אנפית, באתר ITIS (באנגלית) אנפית, באתר NCBI (באנגלית) אנפית, באתר Animal Diversity Web (באנגלית) אנפית, באתר האנציקלופדיה של החיים (באנגלית) אנפית, באתר GBIF (באנגלית)
השמרטפים

השמרטפים היא תוכנית טלוויזיה ישראלית המשודרת בכאן חינוכית. בכל פרק בתוכנית מגיעים איל קיציס, יעל שרוני, יוסי מרשק, יניב ביטון, נעמי לבוב או יניב סוויסה לבית מתרבות שונה באזור כלשהו בישראל, שומר על ילדי המשפחה ונחשף לעולמם. העונה הראשונה של הסדרה עלתה ב-6 באוקטובר 2021. העונה השנייה של הסדרה עלתה ב-5 בינואר 2023. השמרטפים לעונה הראשונה: איל קיציס, יעל שרוני, יוסי מרשק. השמרטפים לעונה השנייה: יניב ביטון, נעמי לבוב, יניב סוויסה. עונה 1 "השמרטפים", באתר כאן חינוכית השמרטפים, במיזם "אישים" לתיעוד היצירה הישראלית השמרטפים עונה 2 | באים לשמור עלייכם ב-5.1.23, סרטון בערוץ "כאן חינוכית", באתר יוטיוב (אורך: 00:39) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אנפה צבועה

אנפה צבועה (שם מדעי: Egretta picata) היא מין של עוף מים ממשפחת האנפתיים החי בצפון אוסטרליה וגינאה החדשה באזורי מונסון. אנפה זו תוארה למדע ב-1845 בידי החוקר האנגלי-אוסטרלי ג'ון גולד, כששמה ניתן עקב גוני נוצותיה. בעבר היא השתייכה לסוג אנפה, אך כיום נחשבת ללבנית בדומה ללבנית קטנה או לבנית השלג. במין זה לא ידועים תת-מינים. האנפה מגיעה לאורך 43 עד 55 ס"מ ולמשקל ממוצע של 247–280 גרם בזכרים ו-225–242 גרם בנקבות, כשהזכרים כבדים מעט יותר מהנקבות אך בשאר התכונות דומים. במראה יכולה לבלבל עם אנפה לבנת-צוואר, החיה באותם אזורים אך גדולה וגבוהה יותר. אנפה זו בעלת נוצות לבנות לאורך הבטן והחזה והכנפיים, הגב, הצוואר ואחורי הראש חומים עד שזופים. החלק העליון של הראש כהה ובעל ציצה מזדקרת שחורה. העיניים והמקור צהובים ותחתית הגרון צהובה-בהירה. הצעירים דומים מעט לבוגרים אך פניהם לבנים לגמרי, למעט המקור הצהוב והם חסרי ציצה שחורה (בעבר סברו שהם מין נפרד של אנפה). האנפה מצויה בביצות טרופיות וגדות נהר או בשדות לחים לאורך צפון אוסטרליה ובדרום גינאה החדשה ובמים מחפשת טרף קטן, אותו היא חוטפת במקורה. האנפה מקננת על עצים נמוכים ומטילה 1 עד 2 ביצים בעונה הרטובה. מדיה וקבצים בנושא אנפה צבועה בוויקישיתוף אנפה צבועה, באתר ITIS (באנגלית) אנפה צבועה, באתר Animal Diversity Web (באנגלית) אנפה צבועה, באתר GBIF (באנגלית) אנפה צבועה באתר הרשימה האדומה של IUCN
אנפת הומבולט

אנפת הומבולט (שם מדעי: Ardea humbloti) היא מין של עוף מים ממשפחת האנפתיים החיה במקווי מים לאורך החופים של מדגסקר (אם כי נמצאה גם באגם אלאוטרה (אנ')) וגם בקומורו, אלדברה והאי מיוט שבהאוקיינוס ההודי. אנפה זו מצויה בסכנת הכחדה בטבע. השם המדעי של האנפה ניתן לכבוד החוקר לאון הומבולט (אנ'), אשר כיהן גם כמושל איי קומורו. אנפה זו דומה מעט לאנפה שחורת-ראש וצבעה אפור כמעט לגמרי. היא מגיעה לגובה 90 ס"מ ונחשבת לאחת מהגדולות שבעופות מדגסקר הקיימים. האנפה בעלת מקור ארוך וחזק, איתו היא צדה בעלי חיים קטנים במים. צווארה ארוך ורגליה הארוכות אפורות-חיוורות. העיניים צהובות והחלק העליון של הראש כהה וכך גם החלק התחתון של הכנפיים ושל הזנב. אנפה זו חיה לבדה או בקבוצות קטנות לאורך אגמים ולאורך החופים, בעיקר סמוך לשורשי מנגרובים במזרח מדגסקר ובאיים סביבו. היא מקננת במושבות צפופות על העצים, לפעמים לצד אנפה אפורה, מה שגורם לבלבול ביניהם. האנפה לא מרבה לנדוד, למעט בעתות יובש ורעב. האנפה כמעט נכחדה בטבע עקב ציד של התושבים שלה ושל ביציה וכן עקב זיהום מקווי מים, בהם האנפה ניזונה ומכריתת עצים עליהם היא מקננת. כיום מעריכים את מספרה בטבע ב-1,000 עד 3,000 פרטים בוגרים. מדיה וקבצים בנושא אנפת הומבולט בוויקישיתוף אנפת הומבולט, באתר ITIS (באנגלית) אנפת הומבולט, באתר NCBI (באנגלית) אנפת הומבולט, באתר Animal Diversity Web (באנגלית) אנפת הומבולט, באתר האנציקלופדיה של החיים (באנגלית) אנפת הומבולט, באתר GBIF (באנגלית) אנפת הומבולט באתר הרשימה האדומה של IUCN
טום ליפינסקי

טום ליפינסקי (באנגלית: Tom Lipinski; נולד ב-25 ביוני 1982) הוא שחקן אמריקאי, הידוע בעיקר בתפקידו כטרבור בסדרת הטלוויזיה "Suits". טום ליפינסקי נולד וגדל בקונקורד (אנ'), מסצ'וסטס, ארצות הברית. הוא עבד כמורה מחליף לספורט לתלמידי גן וגם וכמאמן כדורגל לגיל הרך הרך בשנה האחרונה שלו בקולג'. לאחר שעבד בעבודות מזדמנות, ליפנסקי קיבל תפקיד בסרטו של דארן ארונופסקי, "המתאבק" ב-2008, אך הסצנה שלו ירדה בעריכה. את הופעת הבכורה שלו, הוא עשה בשנת 2010, בסדרת טלוויזיה, "חוק וסדר". בשנים 2011 ו-2012, הוא לוהק לתפקידים קצרי מועד בסדרות הטלוויזיה "מילדרד פירס", "Gifted Man", "שוטרים בדם" ו"פאן אם". בשנת 2011 החל לשחק בתפקיד חוזר בסדרת הטלוויזיה "Suits". בשנת 2013 החל לשחק בתפקיד חוזר בסדרה, "Deception", שזכתה להערכה רבה על ידי הקהל. באותה שנה שיחק בתפקיד חוזר בסדרת הטלוויזיה "המעקב", לפני שקיבל את התפקיד הראשי שלו בסרט, "יום הפועלים", שם שיחק את התפקיד של פרנק הצעיר, אסיר נמלט מבוקש על ידי המשטרה. בשנת 2014, הוא לוהק לתפקיד פיליפ שוואלטר בסדרת הדרמה בטלוויזיה, "הניק" ובשנה לאחר מכן הוא הופיע בסדרת הטלוויזיה, "Be Here Nowish" ובדרמה הקומית המועמדת לפרס האוסקר, "נעורים". בשנת 2016, הוא לוהק לסרט המותחן "Mercy" ושיחק בתפקיד חוזר בסדרות טלוויזיה, "מיידוף" ו"שטח מת". באותה שנה התארח בסדרת הטלוויזיה "בול" ובשנה לאחר מכן שיחק בסדרת הטלוויזיה "כתום זה השחור החדש". בשנת 2018 שיחק בתפקיד חוזר בסדרת הטלוויזיה "מיליארדרים". באותה שנה החל לשחק בסדרת הטלוויזיה "ספר לי סיפור" לצד פול וסלי. הוא שיחק בסדרה בשתי עונותיה. בשנת 2019 התארח בכמה סדרות טלוויזיה בהן "הרשימה השחורה", "FBI", "גברת מייזל המופלאה" ו"אינסטינקט". בשנת 2020 החל לשחק בתפקיד חוזר בסדרת הטלוויזיה "רכבת הקרח". ביולי 2012 נישא ליפינסקי לשאנון גילן. מדיה וקבצים בנושא טום ליפינסקי בוויקישיתוף טום ליפינסקי, במסד הנתונים הקולנועיים IMDb (באנגלית) טום ליפינסקי, באתר AllMovie (באנגלית) טום ליפינסקי, במסד הנתונים הקולנועיים KinoPoisk (ברוסית) Tom Lipinski Bio, Age, Wife, Suits, Movies and Net Worth - Wiki, Wiki Philiana Ng, The Hollywood Reporter, The Hollywood Reporter, ‏4 בפברואר 2012 Chris Cabin, Netflix Picks Up New Films from Bob Odenkirk, Chris Sparling, Collider, ‏1 באוקטובר 2015 Liz Raftery, Blindspot Mega Buzz: Who's the Biggest Threat to Jane in Season 2?, TV Guide, ‏2 ביוני 2016 Jennifer Vineyard, Sean Bean Talks About Derailing ‘Snowpiercer’, ‏2 בפברואר 2021
חימום

חימום הוא תהליך של העלאת הטמפרטורה של חומר או של חלל סגור. חימום דורש מעבר אנרגיה אל הגוף המחומם. חימום נחוץ לתהליכים פיזיקליים כגון התכה, הרתחה והמראה. חימום נחוץ בתגובה כימית אנדרגונית. חימום עונה על שלל צרכים אנושיים: חימום מבנים כאשר הטמפרטורה נמוכה מדי (טמפרטורה אידיאלית היא מעט מעל 20 מעלות צלזיוס[דרוש מקור]). בישול, צלייה, טיגון ואפייה של מזון. חימום מזון על מנת שיהיה טעים לאכילה. חימום מים לרחצה ולהכנת משקאות חמים. לחימום משמשים אמצעים שונים: אנרגיה כימית: שרפת דלק (נפט, פחם, גז טבעי וכו'). אנרגיה חשמלית הופכת לחום בתנור חשמלי, במזגן אוויר, בסדין חשמלי ועוד. אנרגיה סולארית, למשל בדוד שמש המשמש לחימום מים ובחממה. אנרגיה גרעינית: משמשת לחימום מים בתחנת כוח גרעינית. תרמוסטט משמש לבקרת הטמפרטורה של הגוף המחומם, כלומר להבטיח שהחימום יביא את הגוף לטווח טמפרטורות רצוי. כאשר מחממים חומר הנמצא במצב צבירה מוצק, הטמפרטורה הפנימית שלו עולה, עד שהיא מגיעה לטמפרטורת ההיתוך של חומר זה, בשלב זה המשך חימום לא יגרום לעלייה בטמפרטורה, היות שנדרשת אנרגיה לשינוי מצב הצבירה ממוצק לנוזל (אנרגיה המשמשת לשבירת קשרים בין חלקיקי החומר). בשלב בו כל החומר שינה את מצב הצבירה והפך כולו לנוזל, המשך חימום יגרום לעליית טמפרטורת החומר, וזאת עד הגעת החומר לנקודת הרתיחה. בנקודה זו מושקעת אנרגיה בהפיכת מצב הצבירה מנוזל לגז, והמשך חימום לא יגרום לעליית טמפרטורה אלא לשינוי מצב הצבירה. כאשר החומר כולו הופך לגז המשך חימום יגרום לטמפרטורת אדי החומר לעלות, כלומר להגדלת תנועת החלקיקים.
אובר-לויטננט צור זי

אובר-לויטננט צור זי, בקצרה: OLt‏ zS או OLZS‏ בצי הגרמני, Oblt.z. S. בקריגסמרינה) היא דרגת קצונה בצי הגרמני השווה לדרגת-OF-1 בנאט"ו. הדרגה הוצגה בצי הגרמני הקיסרי על ידי שינוי שם הדרגה לשעבר של לויטננט ראשון ב-1890. בתוך הצי קצינים בדרגה זו נקראו פשוט בשם הר אובר-לויטננט. כדי להבדיל בין קציני הצי לקציני הצבא, נוספה בתקשורת הרשמית הסיומת zur See (בים) שלעיתים קוצרה ל-z.‏ S‏. (Oblt.z.‏ S‏.). הדרגה שימשה מאז את הרייכסמרינה, קריגסמרינה והבונדסמרינה. בפולקסמרינה נעשה שימוש במקור באותה צורה עד שהסיומת zur See נשמטה. בקריגסמרינה נבדלו קציני הנדסה (Ingenieur – Ing.) מאותה דרגה כ-Oberleutnant (Ing.‏). מדיה וקבצים בנושא אובר-לויטננט צור זי בוויקישיתוף "Bundeswehr Dienstgrade in der Marine". www.bundeswehr-dienstgrade.de. נבדק ב-22 במרץ 2018. {{cite web}}: (עזרה)
סברסטל

סברסטל (ברוסית: Северсталь) היא חברה רוסית הפעילה בעיקר בתעשיית המתכות והכרייה. מטה החברה נמצא בצ'רפובץ, וכרבע מתושבי העיר מועסקים בה נכון ל-2020. סברסטל נסחרת בבורסת מוסקבה והבורסה לניירות ערך בלונדון והיא חברת המתכות הגדולה ברוסיה. הבעלים העיקריים של החברה הוא אלכסיי מורדשוב. החברה מחזיקה במפעלים ברוסיה, אוקראינה, קזחסטן, צרפת, איטליה ובמספר מדינות באפריקה. בבעלות החברה גם נכסים בתחום הכרייה, המספקים לה את חומרי הגלם. החברה מחזיקה בבעלות על קבוצת הוקי קרח סברסטאל צ'רפובץ המשחקת בליגת ההוקי הקונטיננטלית וכן בחברת תעופה סברסטל הפעילה בעיקר בנמל התעופה הבינלאומי ונוקובו ונמל התעופה צ'רפובץ. ב-24 בספטמבר 1993 החליט נשיא רוסיה, בוריס ילצין, להפוך את צ'רפובץ מתכות ותאגיד הפלדה הממשלתי לחברה סחירה בשם סברסטל. ב-2004 רכשה החברה את רוג אינדסטריז בעסקה בסכום של 285 מיליון דולר. במאי 2006 הציעה ארסלור לרכוש את החברה בעסקה של 13 מיליארד אירו, אולם לבסוף העסקה לא יצאה לפועל וארסלור נרכשה על ידי מיטאל ביוני 2006 והחברה הממוזגת נקראה ארסלור-מיטאל. מאוחר יותר באותה שנה הונפקה סברסטל בבורסה לניירות ערך בלונדון. באמצע 2008 רכשה החברה את אסמרק (Esmark) האמריקאית בסכום של כ-1.25 מיליארד דולר, את WCI סטיל תמורת 331 מיליון דולר וגם ספרוז פוינט תמורת 810 מיליון דולר. בהמשך אותה שנה רכשה החברה גם את PBS Coals בעסקה בסכום של 1.3 מיליארד דולר. במרץ 2020 סייעה החברה לתושבים בצ'רפובץ שנפגעו בעקבות מגפת הקורונה. מדיה וקבצים בנושא סברסטל בוויקישיתוף אתר האינטרנט הרשמי של סברסטל אוריאל לוי, ‏קורונה בעולם / נגיף ללא גבולות | ברוסיה ציינו את יום הניצחון על גרמניה הנאצית בהצבת תמונות ומדליות במרפסות ובחלונות, באתר דבר העובדים בארץ ישראל, 11 במאי 2020 אולגה ויניאר, רוסיה משתלטת על עסקי כרייה בארה"ב, באתר כלכליסט, 25 באוגוסט 2008 שירות רויטרס, ‏ארסלור רוכשת את חברת הפלדה הרוסית סברסטל, באתר גלובס, 28 במאי 2006 ניו יורק טיימס, המשבר באירופה התיך את ענקית הפלדה של המיליארדר לקשמי מיטאל, באתר TheMarker‏, 26 ביולי 2012 סוכנויות הידיעות, סוף למלחמת הפלדה: מיטאל זכתה בארסלור, באתר ynet, 26 ביוני 2006 סוכנויות הידיעות, לאחר שהפסידה במאבק על ארסלור: ענקית הפלדה הרוסית סברסטאל מתכננת הנפקה בלונדון בסך 15 מיליארד דולר, באתר הארץ, 2 ביולי 2006 אולגה ויניאר, חברה רוסית רכשה את יצרנית הפלדה האמריקאית Esmark, באתר כלכליסט, 26 ביוני 2008 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
יעקב אגרנוב

יעקב שאולוביץ' אגרנוב (ברוסית: Я́ков Сау́лович Агра́нов; בשמו היהודי המקורי: יענקל סמוילוביץ' סורנסון; 12 באוקטובר 1893 (יוליאני) – 1 באוגוסט 1938) היה המפקד הראשון של הדירקטוריון הראשי לביטחון המדינה (אנ') של ברית המועצות וסגנו של ראש הנ.ק.ו.ד גנריך יגודה. נודע כאחד המארגנים העיקריים של הדיכוי הפוליטי הסובייטי (אנ') ומשפטי הראווה הסטליניסטים בשנות ה-20 וה-30 של המאה ה-20. הוא בדה את "קונספירציית טגנצב" (אנ') ואת משפטי מוסקבה, כולל את ה-"משפט העשרים ואחת" (אנ') (האחרון במשפטי הראווה, שבו הואשמו 21 בכירים כחברים בגוש הימין הטרוצקיסטי) ומשפט מפלגת התעשייה. וכן מעצרים המוניים והוצאות להורג בסנט פטרבורג במהלך הטיהורים הגדולים של סטלין. לאחר ההתנקשות בסרגיי קירוב בלנינגרד ב-1 בדצמבר 1934 הופקד על פעולות תגמול המוניות בעיר, אך זמן מה לאחר שקיבל הוראה מסטלין (ואפשר שהתנגד לה) לבדות האשמה כלפי לב קמינייב, גרגורי זינובייב ומנהיגי אופוזיציה נוספים, ולהאשימם באחריות לרצח קירוב, קיבל ניקולאי יז'וב את התפקיד במקומו. הוא נשאר סגנו הראשון של ראש הנ.ק.ו.ד גם כאשר נכנס יז'וב לתפקיד ואף קיבל בהמשך קידום בתפקידו. באפריל 1937 הורד בדרגה לתפקיד ראש הנ.ק.ו.ד האזורי בסראטוב. וב-20 ביולי 1937 נעצר. הוא הוצא להורג בידי כיתת יורים בגיא ההריגה בקומונרקה עקב היותו "אויב העם" ב-1 באוגוסט 1938. מדיה וקבצים בנושא יעקב אגרנוב בוויקישיתוף ביוגרפיה של אגרנוב (ברוסית) ערך זה הוא קצרמר בנושא ברית המועצות ובנושא אישים. אתם מוזמנים לתרום לוויקיפדיה ולהרחיב אותו.
דיסקוגרפיה של אליעד נחום

הדיסקוגרפיה של אליעד נחום, זמר-יוצר ישראלי, כוללת 5 אלבומי אולפן (אחד כחלק מלהקת טריפל) ו-19 סינגלים. את הסינגל הראשון שלו, "Moving", הוציא לאור יחד עם להקת טריפל בשנת 2011. פרק זה לוקה בחסר. אנא תרמו לוויקיפדיה והשלימו אותו. מיקומי שיא – המצעד השבועי של מדיה פורסט, באתר מדיה פורסט: "לא מעניין אותי": השבוע ה-31 של שנת 2024. המצעד השבועי של מדיה פורסט, באתר מדיה פורסט, ‏10-16 במאי 2015 המצעד השבועי של מדיה פורסט, באתר מדיה פורסט, ‏31 בדצמבר 2023
בתולת הברזל

בתולת הברזל, המכונה גם "בתולת נירנברג", היא ארון ברזל הבנוי כדי לשמש לעינוי ולהריגה של אדם על ידי דקירת גופו בעצמים חדים (כגון סכינים, יתדות או מסמרים). הקורבן נאלץ להישאר עומד, מדמם קשות, מוחלש באיטיות ולבסוף מת משילוב של הלם ואיבוד דם או מחנק. המתקן, שנבנה במאה ה-19 בנירנברג, נבנה לפי הבנה שגויה של מתקן מימי הביניים הנקרא "Schandmantel" ("מעטה קלון"), שהיה עשוי מעץ ופח ללא מסמרים ואשר נועד לעוטי קלון. מעטה הקלון לא הזיק לגוף, והשתמשו בו לענישה עבור מסיגי גבול או זונות, שנאלצו ללבוש אותו בציבור לזמן מסוים. בתולת הברזל של נירנברג הייתה אנתרופומורפית. בחזית חלקה העליון גולפו פנים שקרוב לוודאי עוצבו על פי דמותה של מריה הקדושה.[דרוש מקור] גובה המתקן היה כ-2.1 מטר ורוחבו 0.9 מטר. בתולת הברזל צוידה בשתי דלתות שבצדן הפנימי עשרות יתדות חדות שניתן לשנות את מיקומן. היתדות מוקמו כך שישפדו את הקורבן עם סגירת הדלתות מבלי לפגוע באיברים החיוניים, וישאירו אותו חי ובמצב עמידה. הנידון למוות הוחזק במרחב מצומצם מאוד כדי להעצים את דרגת הסבל שלו על ידי הבאתו למצב קלסטרופובי. התנועה הייתה כמעט בלתי אפשרית, וכאשר הקורבן נחלש ולא יכול עוד לשאת את משקל גופו, היו היתדות נשארות במקומן ופוצעות את גופו אף יותר. לא ניתן היה לפתוח את שתי דלתות המתקן בה בעת. כך לא ניתנה לקורבן אפשרות להימלט בעת בדיקה או חקירה. לא ידוע על בתולת ברזל שנבנתה ושימשה לעינויים. בתולת הברזל שבמצודת נירנברג נהרסה במתקפה אווירית ב-1944 סמוך לנירנברג, גרמניה. בתולת ברזל נמצאה בעיראק סמוך למשרדי התאחדות הכדורגל העיראקית, שבו שכן משרד של עודאי חוסיין. חברים בנבחרת האולימפית העיראקית טענו שהמתקן היה בשימוש בעת שלטון סדאם והופעל נגד אלו שהסתכסכו עם עודאי. שור הפליז שיפוד שילד, וולפגאנג (2000). Die eiserne Jungfrau. יורגן שפלר. Zeitenblicke. Der Folterstuhl - Metamorphosen eines Museumsobjektes. נדלה ב-25 בינואר 2006. Mondzauberin. Vortrag von Klaus Graf: Mordgeschichten und Hexenerinnerungen. נדלה ב-25 בינואר 2006. מדיה וקבצים בנושא בתולת הברזל בוויקישיתוף Aparisim Ghosh, Iron Maiden Found in Uday's Hussein's Playground, (2003), TIME.com
ליפינסקי

האם התכוונתם ל... דן ליפינסקי – פוליטיקאי אמריקאי טום ליפינסקי – שחקן אמריקאי טרה ליפינסקי – מחליקה על הקרח אמריקאית אחר כלל החמישה של ליפינסקי – כלל הבודק את הזמינות הביולוגית של תרופות אוראליות